Gradsko vijeće Grada Delnica, na temelju članka 9. Zakona o savjetima mladih („Narodne novine 41/14 i 83/23), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20), članka 40. Statuta Grada Delnica (SN GD 02/21) i članka 4. Odluke o osnivanju Savjeta mladih Grada Delnica („Službene novine Grada Delnica“ 10/23), na sjednici održanoj 30. lipnja 2025. godine upućuje

**JAVNI POZIV ZA ISTICANJE KANDIDATURE**

**ZA ČLANOVE SAVJETA MLADIH GRADA DELNICA**

Na temelju članka 5**.** Odluke o osnivanju Savjeta mladih Grada Delnica („Službene novine Grada Delnica“ 10/23), **pravo isticanja kandidature** za članove Savjeta mladih Grada Delnica imaju:

1.udruge koje su sukladno statutu ciljano i prema djelatnostima opredijeljene za rad s mladima i za mlade,

2.udruge nacionalnih manjina u Republici Hrvatskoj,

3.učenička vijeća,

4.pomladci političkih stranaka,

5.sindikalne ili strukovne organizacije u Republici Hrvatskoj i

6.neformalne skupine mladih koja mora imati najmanje deset mladih.

**Kandidati** za članove Savjeta mladih Grada Delnica su osobe s prebivalištem ili boravištem na području Grada Delnica koji u trenutku podnošenja kandidatura za članstvo u savjetu mladih imaju od navršenih petnaest do navršenih trideset godina života.

**Prijedlog mora sadržavati**: ime i prezime kandidata, datum i godinu rođenja, adresu i obrazloženje prijedloga i mora biti ovjeren od ovlaštene osobe predlagatelja.

Prijedlog se podnosi na obrascu koji se može pronaći na mrežnim stranicama Grada Delnica ili osobno podići u Upravnom odjelu za lokalnu samoupravu, društvene djelatnosti i opće poslove Grada Delnica, soba 17, svaki radni dan (ponedjeljak-petak) u vremenu od 07,30 do 14,30.

**Prijedlogu se prilažu** važeći dokazi o uvjetima za kandidata kojim se dokazuje prebivalište ili boravište na području Grada Delnica kao i dob od navršenih petnaest do navršenih trideset godina života kao i važeći dokazi o uvjetima predlagatelja.

**Prijedlog kandidata** se podnosi Upravnom odjelu za lokalnu samoupravu, društvene djelatnosti i opće poslove Grada Delnica u roku od 30 dana od dana objave javnog poziva na mrežnim stranicama Grada Delnica.

Prijedlozi s potrebnom dokumentacijom dostavljaju se osobno ili putem pošte na adresu Grad Delnice 51 300, Trg 138. brigade HV 4, s naznakom “ Prijedlog kandidata za članove Savjeta mladih”

**GRADSKO VIJEĆE GRADA DELNICA**